אסיסט (הוקי קרח)

ממוזער|349px|בתרשים זה, השחקן הכחול בצד ימין יזוכה באסיסט, בעוד שהשחקן הכחול בצד שמאל יבקיע את השער.
בהוקי קרח, **אסיסט** (באנגלית: **Assist**, מהמילה Assistance - עזרה) מיוחס למקסימום שני שחקנים מהקבוצה המבקיעה שחבטו, מסרו או הסיטו את הדסקית לעבר חברם המבקיע, או נגעו בה בכל דרך אחרת שאפשרה את השער. 

יכולים להיות מקסימום שני אסיסטים על כל שער. האסיסטים מוענקים לפי סדר המשחק, כאשר השחקן האחרון שמוסר את הדסקית לכובש השער, זוכה באסיסט הראשי והשחקן שמסר למוסר הראשי זוכה באסיסט המשני. שחקן שקיבל אסיסט זוכה בנקודה אחת שנוספת לסטטיסטיקת המשחק שלו.

למרות השימוש במונחים "אסיסט ראשי" ו"אסיסט משני", שניהם שווים בניקוד הסטטיסטי. אסיסט מוענק לשחקן עד שני שחקנים שנגעו בדסקית לפני כובש השער, בתנאי שאף שחקן יריב לא שיחק או החזיק בדסקית במהלך ההתקפה. אסיסטים ושערים מתווספים יחד בדף התוצאות של שחקן כדי להציג את סך נקודותיו.

למרות שקיימים ספרי חוקים שונים עבור כל המדינות המשתתפות ברמה הלאומית, הענקת נקודת אסיסט היא אוניברסלית. בהתבסס על ספר החוקים של הוקי קנדה, כלל 6.6 "שערים ואסיסטים": "כל שער ואסיסט שווים נקודה אחת בשיאי ההבקעה. מקסימום שני אסיסטים ייזקפו לכל שער." בנוסף, ישנם אסיסטים שנחשבים למפרע לאסיסט, למשל בחבטות ריבאונד. על פי ספר החוקים של הוקי בארצות הברית, שחקן אחד שחבט בדסקית וזו פגעה בשוער, וחזרה אל חברו לקבוצה; לאחר מכן השחקן השני חבט את הדסקית לשער; השחקן הראשון יזוכה באסיסט והשני בשער. במקרה של ריבאונד, רק אסיסט אחד יכול להינתן והוא למי שחבט את החבטה המקורית.

## מקרים מיוחדים
אם שחקן מבקיע בריבאונד שקיבל על ידי שוער, כל האסיסטים האפשריים יוענקו, כל עוד אין החזקה מחדש על ידי השוער, כלומר אם השוער לא השיג שליטה מלאה בדסקית.

עם זאת, יש כלל האומר שניתן לזכות רק בנקודה אחת לכל שחקן על שער שהובקע. המשמעות היא שלא ניתן לזכות שחקן אחד עם שער ואסיסט עבור אותו שער שהובקע; במקום זאת, השחקן יזוכה רק על שער ושחקן אחר עשוי לזכות באסיסט. כמו כן, לא ניתן לזכות שחקן אחד עם שני אסיסטים עבור אותו שער שהובקע; במקום זאת, השחקן יזוכה רק באסיסט אחד ושחקן אחר עשוי לזכות באסיסט השני.

בנוסף, אם שחקן מוסר את הדסקית לשחקן אחר אשר לאחר מכן משלים "תן-וצא" עם שחקן אחר עבור שער, השחקן שמסר את המסירה שקבעה את השער יזכה באסיסט העיקרי, והשחקן שמסר אל מבקיע השער לפני שה"תן-וצא" התרחש, מקבל את האסיסט המשני. האסיסט המשני מוענק מכיוון שהכלל אומר ששני השחקנים האחרונים של הקבוצה המבקיעה שנגעו בדסקית לפני שכובש השער הבקיע, יזוכו באסיסטים - גם אם המבקיע התמסר עם שני השחקנים לפני ההבקעה. כלומר שליטת הדסקית יכולה לעבור בין מבקיע השער למקבלי האסיסטים מספר בלתי מוגבל של פעמים, ושלושת השחקנים יזוכו כל אחד בנקודה.

## סוגי אסיסטים
ישנם סוגים שונים של אסיסטים. באופן גורף, שחקנים בעלי תפוקת אסיסטים גבוהה בדרך כלל יהיו בעלי ראיית משחק טובה ומנוסים במגוון טכניקות, כמו הטעיות או הטיות. כיוון שכך, רוב האסיסטים מתקיימים על ידי שיטות התקפה נפוצות, כמו "תן-וצא" או מסירות פשוטות. אך ישנם אסיסטים שמתבצעים באופן שאינו טבעי או שאינו מכוון. אלו כוללים את:
* חבטה לשער שהוסטה: חבטה לכיוון השער שפגעה בשחקן כלשהוא והדסקית נכנסה לשער. החובט זוכה באסיסט למרות שתרם את התרומה העיקרית לשער ואף יכול להיות מבקיען נודע, שלרוב אינו זוכה באסיסטים.

* ניסיון להרחקת הדסקית: לעיתים קרובות שחקני התקפה, כמו חלוצי אגף שמשחקים בצידי הזירה, מוטחים אל הלוחות או משחקים תחת לחץ כבד מצד מגיני הקבוצה היריבה ונאלצים למסור "מסירת חירום" בניסיון להתפטר מהשחקנים הלוחצים ולשחרר את תנועת המשחק. לעיתים שחקנים אלו, כמעט ואין ביכולתם לראות מה מתרחש סביבם, אך בתקווה שחבר לקבוצה יקבל את הדסקית החופשית, הם חובטים בה ומרחיקים את הדסקית מהשחקנים הלוחצים. פעמים רבות הם "מנחשים" נכון ותוקף פנוי מקבל את הדסקית ומבקיע שער. המוסר יזוכה למפרע באסיסט, אף על פי שמטרתו העיקרית הייתה להרחיק את הדסקית ולא להתקיף.

* ניצחון בעימות: מצב בו לאחר העימות אחד מן השחקנים המתעמתים משתלט על הדסקית בכך שחובט אותה לכיוון חבריו לקבוצה ואחד מהם חובט את הדסקית לשער הקבוצה היריבה ומבקיע. המתעמת זוכה באסיסט על שעזר לחברו להבקיע, למרות שעיקר עיסוקו היה להשתלט על הדסקית ולמוסרה לחבריו לקבוצה. המצב מתקיים בשני אופנים: או שהעימות מתקיים בסמוך לשער הקבוצה היריבה (באחת משתי נקודות העימות) והמתעמת שייך לקבוצה התוקפת, ובכך הדסקית נמסרת לשחקן מקבוצתו שנמצא במרחק חבטה סביר מהשער; או שהעימות מתקיים בסמוך לשער הקבוצה התוקפת ושער הקבוצה היריבה פנוי משוער. המתעמת שניצח מוסר לחבירו והלה חובט בדרך כלל ממרחק רב אל עבר השער הריק.

## קישורים חיצוניים

## הערות שוליים

קטגוריה:הוקי קרח